નવી દિલ્હીઃ સાર્વજનિક ક્ષેત્રની બેંકોની નુકસાની જાન્યુઆરી-માર્ચ 2018 ના ત્રિમાસિક ગાળામાં 50 હજાર કરોડ રૂપિયાનો આંકડો સ્પર્શવા જઈ રહી છે. આ એક રેકોર્ડ અને જાન્યુઆરી-માર્ચ 2017માં થયેલા 19 હજાર કરોડ રૂપિયાની નુકસાનીના બેગણાથી પણ વધુ છે. બેંકોને આ મોટી નુકસાની રીઝર્વ બેંક ઓફ ઈન્ડિયાની કડકાઈના કારણે થઈ છે. આરબીઆઈએ તમામ લોન રીસ્ટ્રક્ચરિંગની સ્કીમ ખતમ કરી દીધી છે. આ કારણે સરકાર પર પૂર્વનિર્ધારિત રકમથી વધારે પૈસા બેંકોમાં નાંખવાનું દબાણ વધી ગયું છે.